ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՏԻՄ ԿԱԶՄԱՎՈՐՄԱՆ ՕՐՎԱ ԿԱՊԱԿՑՈՒԹՅԱՄԲ 
Հարգելի՛ գործընկերներ, տեղական ինքնակառավարման մարմինների հարգարժա՛ն ներկայացուցիչներ,
Սրտանց շնորհավորում եմ բոլորիս Տեղական ինքնակառավարման համակարգի ձևավորման օրվա առթիվ:
Տեղական ինքնակառավարումը պետական կառավարման համակարգի կարևորագույն բաղադրիչներից է, երկրի համաչափ զարգացման ամուր հիմնասյունը։
Համայնքը պարզապես աշխարհագրական տարածք չէ․ այն մեր բնակիչների տունն է, նրանց հիշողությունները, ամենօրյա հոգսերն ու ապագայի երազանքները։ Իսկ համայնքային իշխանությունը ստանձնելը նախևառաջ մեր մարդկանց վստահությունն արդարացնելու, նրանց կողքին լինելու և միասնական ջանքերով վաղվա օրը կերտելու մեծ պատասխանատվություն է։
ՏԻՄ ոլորտի առաքելությունն է՝ լսելի դարձնել յուրաքանչյուր քաղաքացու ձայնը, նկատել յուրաքանչյուր խնդիր և ամենօրյա հետևողական աշխատանքով շենացնել մեր համայնքը՝ դարձնելով այն ավելի բարեկարգ, զարգացած ու բարեկեցիկ։
Այս տոնական օրն իմ երախտագիտությունն եմ հայտնում բոլոր նրանց, ովքեր իրենց անմնացորդ նվիրումով, աշխատասիրությամբ և հավատով անգնահատելի ավանդ ունեն մեր համայնքի կայացման ու զարգացման գործում։ Վստահ եմ՝ մեր հաջողության գրավականը միասնականության, փոխադարձ վստահության և ընդհանուր նպատակների շուրջ համախմբվելու մեջ է։ Թող մեր համայնքները լինեն անշեղորեն զարգացող, ապրելու, արարելու և հպարտանալու արժանի։
Սիրով և լավագույն մաղթանքներով՝
Թալին համայնքի ղեկավար՝ Տավրոս Սափեյան
